

# Návrh na zmenu dokumentov ŠTK

## Navrhovateľ

*Igor Juran, člen vedenia klubu MOPED*

## Motivácia

*Predkladáme návrh na zmenu bodovacieho systému turnajov SFP. Tento návrh sa týka bodovania turnajov trojíc (s výnimkou turnajov MSR a CC, ktoré majú svoje vlastné koeficienty).* ***Navrhujeme zvýhodniť bodovanie týchto turnajov koeficientom 1,5.***

## Odôvodnenie

*Triplety sa v pétanque považujú za „kráľovskú“ disciplínu, nakoľko vyžadujú spoluprácu a komunikáciu troch hráčov. Na druhej strane mnohí hráči na Slovensku ich neradi hrávajú, nakoľko tvrdia, že si „nezahrajú“, lebo hrajú iba s dvomi guľami a teda väčšinu času na ihrisku „iba“ čakajú. Turnaje trojíc teda vo všeobecnosti majú nižšiu obsadenosť ako turnaje dvojíc, čo je samozrejme dané aj celkovým počtom hráčov na Slovensku.*

*Nepredpokladáme, že by tento návrh dramaticky zvýšil záujem hráčov o turnaje trojíc, ale aspoň prispeje k ich zatraktívneniu z hľadiska bodového zvýhodnenia, ktoré vykompenzuje nižší počet zúčastnených tímov.*